นายกรัฐมนตรีอวยพรปีใหม่สื่อมวลชน ขอให้ช่วยเป็นส่วนสำคัญในการนำพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวอวยพรสื่อมวลชนเนื่องในโอกาสวันปีใหม่ พ.ศ. 2565 ที่จะมาถึงนี้ โดยนายกรัฐมนตรีขออาราธนาสิ่งศักดิ์สิทธิ์และพระบารมีของพระบาทสมเด็จพระเจ้าอยู่หัว สมเด็จพระนางเจ้าพระบรมราชินี และพระบรมวงศานุวงศ์ทุกพระองค์ อำนวยพรให้สื่อมวลชนทุกท่าน ทุกแขนง มีสุขภาพกายและสุขภาพใจที่แข็งแรง ประสบความสำเร็จดั่งที่ตั้งใจไว้ เพื่อเป็นส่วนสำคัญในการนำพาประเทศชาติ ประชาชน เดินไปข้างหน้าอย่างมั่นคงและยั่งยืนในฐานะสื่อกลางที่มีคุณภาพ พร้อมรักษาไว้ซึ่งจรรยาบรรณของสื่อมวลชนเพื่อความรัก ความสามัคคี ของคนไทยทั้งนี้ ที่ประชุม ครม.ได้ร่วมอวยพร นายกฯ ในช่วงเทศกาลปีใหม่ โดยมีพล.อ.ประวิตร วงษ์สุวรรณ รองนายกรัฐมนตรีเป็นตัวแทนในการกล่าวอวยพร โดย ครม.ได้อวยพรให้นายกฯ ประสบความสำเร็จลุล่วงในการปฎิบัติหน้า โดย นายกฯ ได้กล่าวขอบคุณ ครม.และอวยพรปีใหม่ให้กับ คร.ว่าขออาราธนาสิ่งศักดิ์สิทธิ์และพระบารมีของพระบาทสมเด็จพระเจ้าอยู่หัว สมเด็จพระนางเจ้าพระบรมราชินี และพระบรมวงศานุวงศ์ทุกพระองค์ อำนวยพรให้คณะรัฐมนตรี ร่วมกันทำงานให้ประสบผลสำเร็จลุล่วง และขอขอบคุณ ครม.สำหรับการทำงานร่วมกันมาตลอดทั้งปี ถือเสมือน ครม.เป็นครอบครัวเดียวกัน